Diari Oficial de la Generalitat Valenciana


Sumari del DOGV 6527, del 24-05-2011 (2011/5964)

DECRET 59/2011, de 20 de maig, del Consell, pel qual s'autoritza la implantació d'ensenyances universitàries oficials de màster en la Universitat Miguel Hernández d'Elx.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6527

Data del DOGV
:   24-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/5964


Data del document
:   20-05-2011

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Miguel Hernández
    * centre d'ensenyament
    * legislació
    * universitat
    * ensenyament superior

DECRET 59/2011, de 20 de maig, del Consell, pel qual s'autoritza la implantació d'ensenyances universitàries oficials de màster en la Universitat Miguel Hernández d'Elx. [2011/5964]  
La Universitat Miguel Hernández d'Elx ha sol·licitat autorització per a impartir les ensenyances universitàries oficials conduents als títols de màster universitari en: Bioenginyeria; Rendiment Esportiu i Salut; Teràpia Psicològica amb Xiquets i Adolescents; Prevenció de Riscos Laborals; Bioètica; Psicologia de la Salut; Investigació en Territori i Paisatge; Investigació en Noves Tendències en Antropologia: Escenaris de Risc i Alternatives de Postdesenrotllament; Investigació en Ciència; Tecnologia i Control dels Aliments; Investigació en Atenció Primària; Anàlisi i Gestió dels Ecosistemes Mediterranis; i Integració Regional.  
  
Així mateix la Universitat Miguel Hernández d'Elx ha iniciat expedient per a l'autorització del màster universitari en Gestió Empresarial en el centre adscrit Fundesem Business School.  
La Llei Orgànica 6/2001, de 21 de desembre, d'Universitats en l'article 37 estructura les ensenyances universitàries oficials en tres cicles: grau, màster i doctorat, i en l'article 35 disposa que, per a impartir estes ensenyances oficials i expedir els corresponents títols amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia en l'article 24.1 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió de 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.  
L'Agència Valenciana d'Avaluació i Prospectiva ha emés els corresponents informes favorables.   
Per tot això, d'acord amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 20 de maig de 2011,  
  
DECRETE  
  
Article 1. Autorització d'ensenyances  
S'autoritza a la Universitat Miguel Hernández d'Elx la implantació, en el curs 2010/2011, de les ensenyances universitàries oficials de màster que s'especifiquen en l'annex del present decret.  
  
Article 2. Autorització d'ensenyances al centre adscrit Fundesem Business School.  
S'autoritza al centre Fundesem Business School, adscrit a la Universitat Miguel Hernández d'Elx, la implantació, en el curs 2010/2011, de les ensenyances universitàries oficials de màster que per a ell s'especifiquen en l'annex del present decret.  
  
Article 3. Inscripció en el registre i els seus efectes  
La present autorització es comunicarà al Ministeri d'Educació a l'efecte que eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
Article 4. Renovació de la verificació i acreditació dels títols  
Abans del transcurs de quatre anys a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
  
Article 5. Expedició de títols  
Els títols universitaris seran expedits en nom del rei, pel rector de la Universitat, d'acord amb el que establix la normativa vigent.  
  
  
DISPOSICIÓ ADDICIONAL  
  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
  
València, 20 de maig de 2011  
  
El president de la Generalitat,  
FRANCISCO CAMPS ORTIZ  
  
El conseller d'Educació,  
ALEJANDRO FONT DE MORA TURÓN  
  
  
Annex  
  
Màsters de la Universitat Miguel Hernández d'Elx  
  
Curs 2010-2011  
  
1. Màster universitari en Bioenginyeria.  
2. Màster universitari en Rendiment Esportiu i Salut.  
3. Màster universitari en Teràpia Psicològica amb Xiquets i Adolescents.  
4. Màster universitari en Prevenció de Riscos Laborals.  
5. Màster universitari en Bioètica.  
6. Màster universitari en Psicologia de la Salut.  
7. Màster universitari en Investigació en Territori i Paisatge.  
8. Màster universitari en Investigació en Noves Tendències en Antropologia: Escenaris de Risc i Alternatives de Postdesenrotllament.  
9. Màster universitari en Investigació en Ciència, Tecnologia i Control dels Aliments.  
10. Màster universitari en Investigació en Atenció Primària.  
11. Màster universitari en Anàlisi i Gestió d'Ecosistemes Mediterranis (Màster interuniversitari per la Universitat d'Alacant i la Universitat Miguel Hernández d'Elx. Coordinadora: Universitat d'Alacant).  
  
12. Màster universitari en Integració Regional (Màster interuniversitari per la Universitat d'Alcalá de Henares, la Universitat d'Alacant i la Universitat Miguel Hernández d'Elx. Coordinadora: Universitat d'Alcalá de Henares).  
Centre Adscrit Fundesem Business School  
1. Màster universitari en Gestió Empresarial.